ગાયનું ઘી આપણા શરીર માટે એક દવાની જેમ છે. જે આપણને ઘણી બીમારીઓથી દૂર રાખે છે. તેનું નિયમિત સેવન કરવામાં આવે તો વજન નિયંત્રિત રાખે છે. સાથે જ શરીરમાં એનર્જી પણ જળવાઈ રહે છે. ઉપરાંત ગાયનું ઘી, માનસિક સ્વાસ્થ્ય અને સ્કીન માટે પણ ઘણું લાભકારી છે. ગાયના ઘીમાં એવા ઘણા માઈક્રોન્યૂટ્રીઅંટ્સ હોય છે જેમાં કેન્સર યુક્ત તત્વોથી લડવાની ક્ષમતા હોય છે. નેશનલ ડેરી રિસર્ચ ઈન્સ્ટીટ્યૂટના વૈજ્ઞાનીકોની માનીએ તો ગાયનું ઘી શરીરમાં કેન્સરના ડીટોક્સિફિકેશન એટલે કે વિષહરણ માટે જવાબદાર ઈન્જાઈમ્સને વધારે છે અને કેન્સર પેદા કરતા તત્વોને ઘટાડે છે.